cyanic-selkie/wikianc huggingface dataset:
Tiberias
Krossfarartida
Rabbi Moshe ben Maimon, (Maimonides) òg kalla Rambam, ein leiande jødisk rettsvitskapsmann, filosof og lækjar i perioden, døydde i 1204 i Egypt og vart seinare gravlagd i Tiberias. Grava hans er ein av dei viktige pilegrimsstadane i byen. Yakut skreiv i 1220-åra om Tiberias som ein liten by, lang og smal. Han skildra òg dei varme, salte kjeldene, som det er bygd bad over.
I 1265 vart krossfararane drivne ut av byen av mamlukkane, som styrte Tiberias fram til den osmanske erobringa i the Ottoman conquest in 1516.
Osmansk tid
Etter kvart som Det osmanske riket vart utvida sørover langs kysten av Middelhavet under sultan Selim I, flykta mange av jødane i frykt frå katolske inkvisisjonar, og dei slo seg først ned i Konstantinopel, Salonika, Sarajevo, Sofia og Anatolia. Sultan oppfordra dei til å dra til Palestina. Doña Gracia frå Portugal, samla inn skatterettar i Tiberias og dei kringliggande landsbyane for Suleiman den store. Ho såg for seg at byen kunne bli ein tilfluktsstad for jødar og fekk løyve til å opprette eit jødisk sjølvstyre der. I 1561 oppfordra nevøen hennar, Joseph Nasi, herre av Tiberias, jødar til å busetje seg i Tiberias. Han og Joseph ben Adruth bygde bymurar og la grunnarbaidet for ein tekstilindustri (slike), planta morbærtre og fekk handverkarar til å flytte dit. Det vart gjort planar om at jødar skulle flytte frå Kyrkjestaten, men då osmanarane og Republikken Venezia gjekk til krig, vart planane skrinlagde. Ingen kristne eller jødar vart nemnde i osmanske lister i 1525, 1533, 1548, 1553 og 1572.
I 1624 anerkjende sultanen Fakhr-al-Din II som herre over Arabistan (frå Aleppo til grensene til Egypt), og drusarleiaren gjorde Tiberias til hovudstaden sin. øydelegginga av Tiberias i 1660 av drusarane førte til at det jødiske samfunnet i byen forsvann der frå. I motsetnad til Tiberias, kom den nærliggande byen Safed seg frå øydelegginga i 1660, og vart ikkje heilt fråflytta, og vart verande eit viktig jødisk senter i Galilea.
Etter instruksjonar frå styresmaktene, kringsette Suleyman Pasha frå Damaskus Tiberias i 1742 for å fjerne Dhaher. Omleiringa mislukkast. Året etter prøvde Suleyman seg på ny med ein større styrke, men han døydde langs vegen.
I 1775 førte Ahmed el-Jazzar «Slaktaren», fred til regionen med jarnhand. I 1780 slo mange polske jødar seg ned i byen.
Seks hundre menneske, mellom anna nesten 500 jødar, døydde då byen vart råka av jordskjelvet i Galilea i 1837. Ein amerikansk ekspedisjon fann Tiberias framleis i ruinar i 1847/1848.
I 1842 hadde byen kring 4 000 innbyggjarar, kring ein tredjedel jødar, medan resten av tyrkarar og nokre få kristne. I 1850 hadde Tiberias tre synagoger.
I 1912 hadde folketalet auka til 6 500. Dette omfatta 4 500 jødar, 1 600 muslimar og resten kristne.
Det britiske mandatet
I starten var tilhøvet mellom arabarar og jødar i Tiberias bra, med berre nokre få hendingar under Nebi Musa-opprøra og uroa i Palestina i 1929. Det første moderne badet vart bygd i 1929.
Landskapet kring den moderne byen vart forma av ein svær flaum den 11. november 1934. Avskoging i fjellsidene oppom byen, kombinert med at byen vart bygd i ei rekkje tettpakka hus og bygningar, som vanlegvis delte murar, gjorde at det gjørmefylte flaumvatnet frakta med seg store steinar inn i gatene og fylte dei med vatn så raskt at mange ikkje fekk tid til å kome seg bort. Tap av liv og verdiar var store. Byen vart bygd opp at i fjellsida og det britiske styret planta skotsk skog i fjellsida for å betre halde på jordsmonnet og hindre likande katastrofar frå å skje igjen.
I oktober 1938 myrda arabiske militante 20 jødar i Tiberias under arabararopprøret i Palestina 1936–39.
Mellom 8. og 9. april 1948 braut det ut sporadisk skyting mellom jødar og arabarar i bydelar i Tiberias. Den 10. april sette Haganah i gang eit bombeåtakt som tok livet av fleire arabiske innbyggjarar. 10.-17. april angreip Haganah byen og nekta å forhandle våpenkvile, medan britne nekta å blande seg inn. Nyankomne arabiske flyktningar frå Nasir ad-Din fortalte dei sivile at det hadde vore drap, og denne meldinga førte til panikk blant innbyggjarane i Tiberias. Den arabiske folkesetnaden (6 000 innbyggjarar eller 47,5 %) vart evakuerte, verna av det britiske militæret den 18. april 1948. Omfattande plyndring av arabiske område av den jødiske folkesetnaden måtte stoppast med makt av Haganah og jødisk politi, som tok drap og skadde fleire plyndrarar.
Moderne Israel
Byen Tiberias har vore nesten utelukkande jødisk sidan 1948. Mange sefardiske og mizrahiske jødar slo seg ned i byen, etter å ha blitt drive ut frå arabiske land seint i 1940-åra, og tidleg i 1950-åra. Styresmaktene bygde hus for å ta i mot den nye folkesetnaden, som dei gjorde i mange utviklingsbyar. Byen vart etter kvart eit turistsenter med mange kristne og jødiske pilegrimar.
Geografi og klima
Tiberias ligg ved breidda av Genesaretsjøen, i ei høgd mellom 200 meter under til 200 meter over havnivå. Tiberias har eit klima som grensar til varmt middelhavsklima og halvtørt klima med ein årsmiddelnedbør på kring 400 mm. Somrane er i Tiberias er særs varme med ein gjennomsnittleg maksimumstemperatur på 36 °C og ein minimumstemperatur på 21 °C i juli og august. Vintrane er milde med temperaturar frå 18 °C til 8 °C. Ekstreme temperaturar er registrert frå 0 °C til 46 °C.
Jordskjelv
Tiberias har fleire gonger blitt råka av øydeleggjande jordskjelv. Kjende jordskjeelv har skjedd i 30, 33, 115, 306, 363, 419, 447, 631-32 (etterskjelv varte i ein månad), 1033, 1182, 1202, 1546, 1759, 1837, 1927 og 1943.
Byen ligg over Daudehavsforkastinga og er ein av byane i Israel som har høgast risiko for jordskjelv (i lag med Safed, Beit She'an, Kiryat Shmona og Eilat).
Idrett
Hapoel Tiberias spelte i eliteserien i fotball i fleire sesongar i 1960- og 1980-åra, men rykka etter kvart ned og vart lagt ned på grunn av økonomiske problem. Ein ny klubb, Ironi Tiberias vart grunnlagd, og spelar i dag i Liga Alef.
Tiberias maraton er eit årleg løp langs Genesaretsjøen i Israel. Med ei høgd på 200 meter under havnivå, er løpet det lågastliggande i verda.
Venskapsbyar
Tiberias er venskapsby med:
Oskar Grimstad
Oskar Jarle Grimstad er ein norsk politikar frå Framstegspartiet. Han har sete på Stortinget for Møre og Romsdal sidan 2009, og har tidlegare vore 4. vararepresentant 1997–2001 og 2005–2009. Grimstad sat i sentralstyret til Framstegspartiet 1999–2009, og er talsmann for vasskraft og fornybar energi. Han har også vore medlem av Hareid kommunestyre og gruppeleiar i Møre og Romsdal fylkesting. Grimstad har yrkesbakgrunn frå næringslivet.
Øyar i Bahrain
Dette er ei liste over øyar i Bahrain. Bahrain er ei øygruppe som består av 33 naturlege øyar og fleire kunstige.
Hawarøyane er ei øygruppe som er delt mellom Bahrain og Qatar. I 2001 gjekk dei fleste av øyane til Bahrain etter at saka hadde vore oppe i den internasjonale domstolen.
Tidlegare øyar
Øyar sm tidlegare eksisterte, men som no, på grunn av landvinning, ikkje lenger er skilde frå større landmassar.
Jonny Greenwood
Jonathan Richard Guy Greenwood er ein engelsk musikar og komponist. Han er sologitarist og klaverspelar det alternative rockebandet Radiohead og har skrive mykje filmmusikk.
I lag med den eldre broren, Radiohead-bassisten Colin, gjekk Greenwood på Abingdon School i Abingdon nær Oxford i England, der han møtte dei framtidige bandmedlemmane sine. Greenwood var den yngste t gruppa og den siste som kom med, og spelte først klaverinstrument og munnspel, før han etter kort tid vart sologitarist. Han gav opp musikkstudiane då bandet fekk kontrakt med Parlophone. Debutsingelen deira, «Creep», markerte seg med det aggressive gitarspelet til Greenwood. Radiohead har sidan blitt kritikarrost og seld over 30 millionar plater. I lag med andre medlemmar av Radiohead, vart Greenwood innlemma i Rock and Roll Hall of Fame i 2019.
Greenwood har blitt kalla ein av dei beste gitaristane gjennom tidene av mellom andre Rolling Stone. Han er ein multi-instrumentalist og speler mellom anna bassgitar, piano, bratsj og trommer, i tillegg til ondes Martenot, eit tidleg elektronisk instrument. Han nyttar elektroniske teknikkar som programmering, sampling og looping og har laga programvare nytta av Radiohead. Han har sjølv skildra rolla si i bandet som arrangør, som har hjelpt til å omforme demoane til Thom Yorke til ferdige songar.
Greenwoord har arrangert strykarar og blåsarar på albuma til Radiohead og han har komponert musikk for orkester, inkludert London Contemporary Orchestra og BBC Concert Orchestra. Det første soloarbeidet hans, filmusikken til Bodysong, kom ut i 2003. I 2007 skreiv han musikk for There Will Be Blood, regissert av Paul Thomas Anderson og han har komponert musikk til alle Anderson-filmane etter det. I 2018 vart han nominert til Oscarprisen for musikken hans for Anderson-filmen Phantom Thread. Greenwood har òg mellom anna to samarbeid med regissøren Lynne Ramsay. Han har fleire gonger samarbeidd med den israelske komponisten Shye Ben Tzur, mellom anna på albumet Junun i 2015. I 2021 debuterte Greenwood med eit nytt band, The Smile, med Yorke og trommeslagaren Tom Skinner.
Plav
Plav (serbisk Плав, albansk Plavë eller Plava) er ein by og kommune i det austlege Montenegro, på grensa til Kosovo og Albania. Plav ligg under Prokletije -fjella ved den øvre delen av elva Lim der denne skapar den mykje vitja Plavsjøen (Plavsko jezero). Kommunen høyrer til den søraustlegaste delen av den serbisk-montenegrinske grenseregionen Sandžak.
Byen ligg ved eit vidkjend karstlandskap med naturlege hòlebrønnar. Villmarksliv og skiturisme er viktige inntektskjelder i sesongane for dette.
Byen Plav hadde ein folkesetnad på 3,616 i 2003. I kommunen ligg òg den noko mindre nabobyen Gusinje med 1,704 innbyggjarar i vest. Heile kommunen hadde dette året 13,805 innbyggjarar. Folketalet er sterkt minkande; i 1985 var det oppe i nesten 20,000. I 2003 var fordelinga mellom folkegrupper 49 % bosniarar, 39 % albanarar og 11 % tyrkarar.
Nirit
Nirit (hebraisk skrift נִירִית) er ein fellesbusetnad sentralt i Israel. Han ligg nær Matan og Horashimskogen og høyrer til Drom HaSharon regionale kommune. I 2010 hadde han 1 132 innbyggjarar.
Landsbyen er kalla opp etter ei lokal plante, Ridolfia segetum, som veks i nærleiken. Han vart grunnlagd den 19. januar 1982 og utvida to gonger, i 1986-1988 og igjen i 2000. Fram til 1986 budde det berre 15 familiar der i midlertidige bygningar, og i dag kring 240 familiar. I 2005 vart nabolaget Nof Hasharon bygd ut nær Nirit. Dette ligg like utafor Den grøne linja, og høyrer eigentleg til Alfei Menashe, men er i røynda slått saman med Nirit.
Furuset Forum
Furuset Forum er ein ishall og fleirbrukshall i Furuset i Oslo som blei opna 2. september 1998, som den 32. ishallen i Noreg. Hallen er heimebanen til ishockeylaget Furuset Ishockey og var heimebanen til Vålerenga Ishockey frå 2017 til 2020. Og har publikumskapasitet på 2 050. Før 1998 spelte Furuset Ishockey sine heimekamper i Furuset Ishall frå 1979, der IKEA ligg i dag.
Idrettslaget Skjalg
Idrettslaget Skjalg er eit idrettslag heimehøyrande i Stavanger, stifta i 1935. Laget er eit særlag i friidrett. Bjørn Paulson var Skjalg-medlem då han representerte Noreg under Sommar-OL 1948, der han vann sølvmedaljen i høgdehopp. Sidan Bjørn Nilsen var den beste sprintraren i landet i andre halvdel av 1950-åra, har Skjalg-utøvarar jamt og samt markert seg i nasjonal friidrett. NM-medaljørar i 1970-åra var høgehopparen Kirsten Levik, lengdehopparen Wenche, hekkeløparane Gro Næsheim og Geir Hamre, hinderløparen Helge Knutsen og i 1980 høgdehopparen Jan Hegland. Ingrid Kristiansen var medlem i Skjalg 1981-84 og vann fleire NM-titlar som Skjalg-utøvar. Morten Warland vart noregsmeister på 800 meter i 1982, Christin Sørum like eins på 3000 meter i 1986 og Maiken Sørumn på 1500 m i 1989. Andre medaljvinnarar i noregsmeisterskap i tiåra før 2000 er sprintarane Trond Haugvaldstad og Per Ivar Sivle, mellomdistanseløparen Bjøren L. Eltervåg og langdistanseløparen Jarl Gaute Aase.
The Big Bopper
Jiles Perry «J.P.» Richardson jr., kjend som The Big Bopper, var ein USA-amerikansk musikar, låtskrivar, DJ og som med sin rockabilly-stil, stemme og livsglade personlegdom, gjorde han til ei tidleg rock and roll-stjerne. Han er mest kjend for innspelinga si i 1958 av «Chantilly Lace».
Den 3. februar 1959 omkom Richardson i ein flystyrt i Clear Lake i Iowa, i lag med musikkstjernene Buddy Holly og Ritchie Valens og piloten Roger Peterson. Ulukka vert omtalt som «The Day the Music Died» i Don McLean-songen «American Pie» frå 1971.
Hintere Schwärze
Hintere Schwärze er ein 3 624 meter over havet høg fjelltopp i Ötztaleralpane, på grensa mellom den italienske provinsen Bolzano og det austerrikske forbundslandet Tirol.
Hintere Schwärze, som reiser seg på fjellryggen Schmalskamm, sender kvasse egger mot nord, aust og sørvest. Mykje godt heile fjellet er omkransa og dekt av isbrear; i nordaust Schalfferner, i sør den i seinare år mykje avsmelta Roßbergferner, og i nordvest Marzellferner.
Fjelltoppen ligg i luftlinje om lag 10 kilometer sør for landsbyen Vent i Ötztal. Grannefjella til Hinter Schwärze er; i nord det 3 538 moh høge Mutmalspitze, i aust 3 393 moh høge Rötenspitze. Det 3 555 moh høge Marzellspitze ligg sør for toppen.
Ernst Pfeiffer frå Wien hadde fylgje med fjellførarane Benedict Klotz og Josef Scheiber då dei 10. september 1867 vart dei fyrste menneska som stod på toppen av Hintere Schwärze.
Rastatt
Rastatt er ein by og ein kommune vest i forbundslandet Baden-Württemberg i Tyskland. Kommunen har 50 000 ibuarar og dekker eit flatemål på 59 km². Byen ligg 11 km nord om Baden-Baden. I vest grensar kommunen mot Frankrike.
Mercedes-Benz har ein stor fabrikk i Rastatt.
Freden i Rastatt vart inngått her i 1714.
Lørenskog Ishall
Lørenskog Ishall er ein ishall på Lørenskog som blei opna 12. mars 1988, som den 18. ishallen i Noreg. Hallen er heimebanen til Lørenskog Ishockeyklubb og Rasta Ishockeyklubb. Han har publikumskapasitet på 1 350.
Kongs-Emnerne
Kongs-Emnerne er eit historisk drama av Henrik Ibsen som først blei gjeve ut i Christiania den 31. oktober 1863. Stykket hadde premiere på Christiania Theater den 17. januar 1864. Stykket tek for konflikten mellom kong Håkon IV Håkonsson, svigerfaren hans, Skule Bårdsson, og biskop Nikolaus Arnesson.
Handling
Handlinga i stykket går føre seg i tida 1223–1240. Spelet byrjar med at Håkon Håkonsson, hertug Skule og fleire andre er samla for å sjå at det blir bore jernbyrd for Håkon. Denne blir fullbyrda vellukka, og Håkon blir konge i Noreg. Skule ønsker seg kongemakta, men vil ikkje brenna alle bruer, så han reiser seg ikkje direkte mot kongen. I staden verker han i det skjulte for å bli konge. Til slutt går folka til Skule til åtak på dei til Håkon. Skule tapar, og flyktar til ei kyrkje. Utanfor samlar fiendane hans seg. Til slutt går han frivillig ut frå kyrkja og blir drepen.
Medåker
Medåker er ein svensk tettstad i Arboga kommun i Västmanlands län i landskapet Västmanland. I 2005 hadde tettstaden 228 innbyggjarar.
Pete Glenister
Pete Glenister er ein engelsk gitarist, låtskrivar og produsent, kjend for arbeidet sitt med Alison Moyet og Kirsty MacColl. Han har òg arbeidd med ei rekkje andre artistar, som Anni-Frid Lyngstad, Bruce Foxton, Terence Trent D'Arby, Bros, E.G. Daily, Mary Coughlan, Geoffrey Williams, Five Thirty, Bryan Ferry og Raphael Gualazzi.
Glenister var gitarist i new wave-bandet The Hitmen, som gav ut to album, Aim for the Feet (1980) og Torn Together (1981).
Antonio Di Natale
Antonio Di Natale er ein italiensk fotballspelar som har spelt for Udinese Calcio sidan 2004. Han vart gjort til kaptein for laget i 2007.
Songen White Light/White Heat
Songen vert hovudsakleg sungen av Lou Reed, med John Cale og Sterling Morrison på korvokal. Songen, på liknande vis som «I'm Waiting for the Man», vert framført med eit hamrande rock-and-roll og kro-aktig piano. Songen omhandlar kjensla ein får ved å intravenøst ta metamfetamin og har ein kraftig forvrengd elektrisk bass i avslutninga, spelt av John Cale.
«White Light/White Heat» kom ut i 1968 som singel med «Here She Comes Now» som B-side. «White Light/White Heat» vart òg framført på dei fleste konsertane til Velvet Underground frå 1967 og framover. Reed spelte òg inn ein konsertversjon av songen i 1974, som finst på albumet Rock 'n' Roll Animal.
David Bowie-versjonen
White Light/White Heat vart ofte spelt live av David Bowie. Ein versjon frå 1973 vart gjeven ut som singel i 1983 for å promotere konsertalbumet Ziggy Stardust: The Motion Picture.
Antonio Di Natale
Internasjonalt har han delteke i EM i fotball 2008 og VM i fotball 2010 i Sør-Afrika. Under sistnemnte skåra han eitt av måla i kampen mot Slovakia som Italia tapte 3-2.
Di Natale har ein son og to døtrer.
Presbyterianisme
Presbyterianisme er ei form for protestantisk kristendom og ei eiga kyrkjestyreform. Ho blir praktisert av mange (men ikkje alle) protestantiske kyrkjer som historisk har knytt seg til Jean Calvin si lære, kalvinismen.
Namnet «presbyterianisme» kjem av det greske ordet presbyteros (πρεσβύτερος), som betyr 'eldre'. Dette er valt fordi ei presbyteriansk kyrkje blir leia av nokre lokalt valde eldre, i motsetnad til ei episkopal kyrkje, som blir leia av biskopar.
Presbyterianismen har røter tilbake til den skotske reformasjonen, særleg under John Knox. Det finst mange uavhengige presbyterianske kyrkjer i verda, både av geografiske og doktrinære grunnar. Teologisk legg presbyterianarar vekt på at Gud er allmektig i alle ting, også frelse, dei har høg akt for Skriften og ser det som nødvendig med ei personleg omvending gjennom trua på Jesus Kristus.
Songen White Light/White Heat
David Bowie-versjonen
Bowie var på denne tida på høgda av karrieren kommersielt sett med Let's Dance, og «White Light/White Heat» vart rekna som eit uvanleg val for singel, og nådde berre 46. plass i Storbritannia. Songen vart spelt på fleire turnear sidan.
Néa Pendéli
Néa Pendéli (gresk Νέα Πεντέλη) er ein tidlegare kommune i dei nordaustlege forstadane til Aten i Hellas. Frå 2011 er han ein del av kommunen Pendéli i periferieininga Nord-Aten i periferien Attikí.
Thomas Gray
Thomas Gray var ein engelsk diktar og professor i historie ved Universitetet i Cambridge. Han blir rekna som ein representant for førromantikken, og var ein viktig inspirasjon for seinare romantiske diktarar i England.
Frå 1739 til 1741 reiste han gjennom Frankrike og Italia saman med Horace Walpole. Opplevingane frå denne reisa skildrar Gray i Letters, journal of a tour in Italy. Seinare slo han seg ned i Cambridge, der han livnærte seg som rettslærd. I 1768 blei han utnemnd til professor i nyare historie. Same året blei dikta hans utgjeve samla for fyrste gong, og blei så populære at dei blei trykt i fleire opplag. Særleg kjend er diktet «Elegi skriven på ein landsens kyrkjegard», som kom på prent i eit litterært tidsskrift i London i 1751. Gray hadde byrja på diktet alt i 1742. Diktet nådde snøgt ut til breie lag av folket, og er mellom dei mest lesne i den engelsktalande verda.
Med sine musikalske og elegiske odar og poetiske vektlegging av kjensler og folkeleg daglegliv signaliserte Gray overgangen til romantikken i engelsk litteratur, og påverka sentrale forfattarar som til dømes William Wordsworth.
Halden Ishall
Halden Ishall er ein ishall og flerbrukshall i Halden som blei opna 17. desember 1987, som den 15. ishallen i Noreg. Hallen er heimebanen til ishockeylaget IK Comet Halden. Han har ein publikumskapasitet på 2 200.
Michelsenøya
Michelsenøya er ei lita øy i Sør-Orknøyane som er knytt til sørenden av Powell Island av eit smalt eid av store steinar som stundom ligg under vatn. Ho vart oppdaga og grovt kartlagd i 1821 av kaptein George Powell og kaptein Nathaniel Palmer. Ho vart namngjeven på eit kart av kaptein Petter Sørlle, ein norsk kvalfangar som kartla øya medan han segla forbi i 1912-13.
Tzur Yitzhak
Tzur Yitzhak (hebraisk skrift צוּר יִצְחָק, tyder Yitzhakberget) er ein fellesbusetnad sentralt i Israel. Han ligg nær Tzur Natan og Kokhav Ya'ir og høyrer til Drom HaSharon regionale kommune. I 2007 var folketalet 60 familiar.
Landsbyen vart grunnlagd i juni 2007 og består av 140 bustadhus i to forskjellige prosjekt. Det er planar om å byggje 2 350 bustadhus i området.
Medle
Medle er ein svensk tettstad i Skellefteå kommun i Västerbottens län i landskapet Västerbotten. I 2005 hadde tettstaden 558 innbyggjarar.
Vincenzo Iaquinta
Vincenzo Iaquinta er ein italiensk fotballspelar som for tida spelar for Juventus.
På klubbnivå har han berre spelt innan italiensk fotball. Han har spelt for Italia i VM i fotball 2006 i Tyskland, då Italia vart verdsmeistrar. På grunn av skade fekk han ikkje delta i EM i fotball 2008, men kom tilbake under VM i fotball 2010 i Sør-Afrika. Her skåra han eitt av måla i ein kamp mot New Zealand som enda 1 - 1. Italia kom ikkje forbi gruppespelet i denne verdsmeisterskapen.
Thomas Marco Blatt
Thomas Marco Blatt  er ein norsk skjønnlitterær forfattar, litteraturkritikar og tidsskriftredaktør.
Marek Špilár
Marek Špilár var ein slovakisk fotballspelar.
Thomas Marco Blatt
Han debuterte med diktsamlinga Slik vil jeg måle opp verden i 2006 og fekk Tarjei Vesaas' debutantpris for ho.
I 2016 gav han ut sin første roman, Varsjøen. Boka vart nominert til Ungdommens kritikerpris i 2017.
Ealeybreen
Ealeybreen er ein isbre som flyt nordaust frå den nedre delen av fjellmassivet Big Ben på nordaustsida av Heardøya i det sørlege Indiahavet. Brefronten ligg like søraust for Cape Bidlingmaier, mellom Melbourne Bluff og North Barrier. Isbreen endar i isklipper. Søraust for Ealeybreen ligg Comptonbreen, som endar i Compton Lagoon, mellom Gilchrist Beach og Fairchild Beach. Vest for Ealeybreen ligg Downesbreen, som endar i Mechanics Bay, mellom Saddle Point og Cape Bidlingmaier.
Ealeybreen er kalla opp etter E.H.M. Ealey, ein biolog med ANARE på Heardøya i 1949 som kryssa breen på veg til Spit Point for å gjere biologiske undersøkingar.
Askerhallen
Askerhallen er eit av fleire idrettsanlegg i Risenga idrettspark på Risenga i Asker. Han blei opna 31. august 1969, som den 4. ishallen i Noreg. Hallen er heimebanen til ishockeylaget Frisk Asker Ishockey og Asker Kunstløpklubb og har publikumskapasitet på 1 342.
NM i friidrett 1980
Noregsmeisterskapen i friidrett 1980, hovudmeisterskapen, vart avvikla på Aspmyra stadion i Bodø dagane 4.-6. juli 1980 og vart arrangert av Idrettsklubben Grand. Meisterskapen omfatta 19 tevlingar for menn og 14 for kvinner.
For andre året i rad vart Knut Hjeltnes tildelt kongepokal, her for sin norske rekord i kulestøyt. Mona Evjen vart tildelt kongepokal for sitt vinnarløp på 400 meter.
100 m
<br style="clear:both;" />
200 m
<br style="clear:both;" />
400 m
<br style="clear:both;" />
800 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
110 meter hekk
<br style="clear:both;" />
400 m hekk
<br style="clear:both;" />
3 000 m hinder
<br style="clear:both;" />
Høgdehopp
<br style="clear:both;" />
Stavhopp
<br style="clear:both;" />
Lengdehopp
<br style="clear:both;" />
Tresteghopp
<br style="clear:both;" />
Diskoskast
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
Jenny Klinge
Politisk virke
I Surnadal var Klinge kommunestyre- og formannskapsmedlem 1999–2007, varaordførar 2003–2007, medlem i kulturstyret 1999–2003, og leiar i ungdomsrådet 1999–2003. Ho var medlem av Møre og Romsdal fylkesting 2003–2007, og i kraft av dette medlem av fylkeskulturutvalet og fylkesrådet for funksjonshemma. Leiar i Surnadal Senterparti 2002–2004.
Klinge møtte fast på Stortinget som vararepresentant for Eli Sollied Øveraas frå november 2006 til juli 2007, og frå april 2008 til september 2009. Klinge var då medlem i Stortingets transport- og kommunikasjonskomité, og var ein av saksordførarane for Nasjonal transportplan. I inneverande stortingsperiode er ho justispolitisk talsperson for Senterpartiet og medlem i Stortingets justiskomité.
NM i friidrett 1980
3 000 m
<br style="clear:both;" />
100 m hekk
<br style="clear:both;" />
Kulestøyt
<br style="clear:both;" />
Disney Channel Frankrike
Disney Channel Frankrike (eller Disney Channel) er ein fjernsynskanal for born, krinkastet i Frankrike, Belgia, Luxembourg og Sveits.
Monk Islands
Munken eller Monk Islands er ei gruppe holmar og skjer som ligg 1,5 nautiske mil (2,8 km) sør for Meier Point, utanfor sørkysten av Coronation Island i Sør-Orknøyane. Ho vart først kartlagd og namngjeven «Munken» av den norske kvalfangaren Peter Sorlle i 1912-13. Namnet vart anglisert på kart av mannskap på RSS «Discovery II» under DI som kartla øyane i 1933.
Hochwilde
Hochwilde er eit 3 480 meter over havet høgt fjell i Ötztaleralpane, på grensa mellom den italienske provinsen Bolzano og det austerrikske forbundslandet Tirol. Fjellet har to toppar, der sørtoppen er den høgste, medan nordtoppen er 3 458 moh.
Den fyrste registrerte toppturen på Hochwilde fann stad i 1858. Denne vart gjennomført av Johann Ganahl, som for det austerrikske militæret dreiv oppmåling i området, og nokre hjelparar og berarar frå Schnalstal. Nordtoppen vart bestige fyrste gongen den 24. august 1871 av Hans Lutze von Wurmb og fjellførarane Peter Paul Gstrein og Rupert Scheiber.
Hochwilde er eit framifrå utsiktspunkt, og såleis eit ynda turmål. Ein topptur kan starte både frå Stettiner Hütte i sør, eller frå Hochwildehaus på nordsida.
John Robert Gregg
John Robert Gregg var ein irsk-amerikansk pedagog, forleggar, humanist og oppfinnar av stenografi-systemet Gregg shorthand.
Barndom
John Robert Gregg var fødd i Shantonagh på Irland i 1867, som det yngste barnet Robert og Margaret Gregg. Familien flytta til Rockcorry i County Monaghan i 1872. Robert Gregg, som var av skotsk avstamming, var stasjonsmeister ved Bushford jernbanestasjon i Rockcorry. Han og kona oppseda ungane sine som strenge presbyterianarar. Dei sende ungane sine til landsbyskulen i Rockcorry, der John Robert Gregg blei elev i 1872. Den andre dagen hans på skulen blei han teken i å kviskra med ein medelev, og skulemeisteren slo hovuda til dei to barna saman. Dette skadde høyrsla til Gregg for resten av livet, og gjorde at han ikkje kunne ta full del i skulegangen, ettersom han ikkje kunne forstå læraren. På grunn av dette trudde medelevar, lærarar og familie at John Robert Gregg var dum eller mentalt tilbakeståande.
I 1877 vitja ein av Robert Gregg sine vennar, ein journalist som heitte Annesley, landsbyen ei helg. Han kunne stenografisystemet Pitman Shorthand, og tok ordrette notat av preika i kyrkja. Dette skal ha fått presten til å sveitta og stamma, sidan han hadde plagiert preika frå ein kjend forkynnar, og frykta at ho skulle offentleggjerast gjennom notata til Annesley. Robert Gregg såg på evna til å stenografera som viktig kunnskap, og han bestemte at alle ungane hans skulle læra Pitman-metoden, bortsett frå John, som familien rekna som for tungnem til å læra det. Ingen av barna klarte å læra heile systemet. John Robert klarte derimot å læra eit anna stenografisystem på eiga hand, det til Samuel Taylor, som var gjeve ut i ei lita bok av Odell. Sidan han ikkje trengde å høyra for å læra det frå ei bok, klarte han læra seg heile systemet.
Karriere
Gregg sa han fyrst byrja å forbetra John Matthew Sloan si engelske utgåve av den franske Émile Duployé sitt stenografisystem. Han samarbeidde med ein av salsagentane til Sloan, Thomas Malone, som gav ut eit system kalla Script Phonography. Gregg hevda at mykje av dette var laga av han sjølv. Gregg braut samarbeidet med Malone og, oppmuntra av den eldre broren Samuel, gav han ut og kravde opphavsrett for sitt eige stenografisystem i 1888. Dette gav han ut som tjueåring i ein brosjyre kalla Light-Line Phonography: The Phonetic Handwriting i Liverpool i England. Systemet var fonetisk, men bygde på vanleg kursiv handskrift.
I 1893 emigrerte Gregg til USA. Same året gav han ut Gregg Shorthand, og fekk stor suksess. Gregg slo seg ned i Chicago, der han skipa ein skule, Gregg School og seinare Gregg College, og forlaget Gregg Publishing Company. Han skreiv fleire bøker om stenografi og forretningsverksemd. Han var også redaktør for månadsbladet Gregg Writer frå 1900 og American Shorthand Teacher, seinare Business Education World, frå 1920. Systemet hans blei utbreidd og tilpassa andre språk enn engelsk, som fransk, spansk, italiensk, irsk og polsk.
Mehedeby
Mehedeby er ein tettstad i Tierps kommun i Uppsala län i landskapet Uppland i Sverige. I 2005 hadde tettstaden 476 innbyggjarar.
The Low Spark of High Heeled Boys
The Low Spark of High Heeled Boys er det femte studioalbumet til det engelske rockebandet Traffic, gjeve ut i 1971. Som med andre Traffic-album har The Low Spark of High Heeled Boys forskjellige retningar innan rock, som jazzrock, progressiv rock og klassisk rock and roll. Namnet på tittelsporet vart føreslått av skodespelaren Michael J. Pollard.
Albumet inneheld hitten «Rock & Roll Stew» og radiohitten «The Low Spark of High Heeled Boys». Dette er det einaste originale Traffic-albumet der Jim Capaldi syng solo på to songar («Light Up or Leave Me Alone» og «Rock & Roll Stew»). Den einaste andre songen han syng solo på er «Dealer» frå Mr. Fantasy (1967).
Plateomslaget er kjend for at øvre høgre hjørne og det nedre venstre hjørnet var avskoren slik at det gav illusjonen av ein tredimensjonal kube.
Albumet selde til gullplate mindre enn eitt år etter det kom ut i USA og i 1996 hadde det oppnådd fleire platinaplater. Det vart ommastra og gjeve ut med eitt bonusspor den 19. mars 2002.
Mottaking
Meldingane har vore stort sett positive om albumet. AllMusic likte variasjonen som songane ikkje skrivne av Winwood og Capaldi gav og det mektige og lange tittelsporet. Dei skreiv at albumet «markerte det kommersielle og kunastnariske høgdepunktet i den andre perioden til Traffic». Robert Christgau meinte at bandet hadde vokse frå det førre albumet og skreiv at sjølv om gruppa «er blotta for intellektuell kraft, har dei noko på gang» og «når det fungerer oppstår det eit fint paradoks - avslappande og spanande på same tid.» Pop Matters skreiv at det var «eit album som er lett å lytte til om att og om att, men som sjeldan dukkar opp lister over beste album.» Dei skreiv òg at dei fleste songane er undervuderte og krev fleire gjennomlyttingar for å kunne verdsetjast.
Traffic
med:
Salslister
Album Singlar
Sandefjord Penguins
Sandefjord Penguins er ein ishockeyklubb frå Sandefjord, som spelar heimekampane sine i Bugården Ishall.
Fiftyonebreen
Fiftyonebreen er ein stor isbre som flyt sørover, på sørsida av Heardøya i det sørlege Indiahavet. Brefronten ligg mellom Lavett Bluff og Lambeth Bluff. Nordaust for Fiftyonebreen ligg Winstonbreen, som endar i Winston Lagoon, mellom Cape Lockyer og Oatt Rocks. Vest for Fiftyonebreen ligg Deacockbreen, som endar mellom Cape Labuan og Long Beach.
Tone Aarak
Tone Aslaksdotter Aarak var ein norsk forfattar og lærar.
Ho var fødd i Rauland, men familien flytte til garden Tonne i Nesland då ho var i sjuårsalderen, og før ho gifte seg brukte ho namnet Tone Tonne. Som vaksen budde ho i Nissedal.
Ho debuterte som forfattar 58 år gamal i 1942 med Siste par ut, og sidan kom det fire bøker til. Framand kar kjem til gards frå 1949 er ein kriminalroman med handlinga bygd på ei drapssak frå tidleg på 1800-talet på garden Bratterud i Eidsborg. Boka fekk god kritikk, og kom i nytt opplag i 2011.
Disney Channel (Europa, Midtøsten og Afrika)
Disney Channel Europa, Midtøsten og Afrika (eller Disney Channel) er ein fjernsynskanal for born, kringkastet i Balkan, Hellas, Midtøsten, Nord-Afrika, og Afrika sør for Sahara.
Candle in the Wind 1997
«Candle in the Wind 1997» er ei omskriving og nyinnspeling av Elton John sin eigen «Candle in the Wind» frå 1973 og gjeven ut på singel som ei hyllest til den avdøde Diana, prinsesse av Wales.
I følgje Recording Industry Association of America, som sertifiserer platesal, er singelen «den bestseljande singelen gjennom tidene» Guinness Book of World Records 2009 skriv at songen er «den bestseljande singelen etter dei britiske og amerikanske listene byrja i 1950-åra, og har på verdsbasis seld 33 millionar eksemplar».
Singelen kom ut i september 1977 og vart den fjerde singelen til John som gjekk til topps i Storbritannia og den mestseljande singelen i britisk musikkhistorie. I oktober same året vart han den niande singelen til John som gjekk til topps i USA, og vart liggande på toppen av Billboard Hot 100 i heile 14 veker, og vart den mestseljande singelen i historia til Billboard og den einaste singelen i USA som er sertifisert til diamantplate.
John vann Grammyprisen for beste mannlege popvokal med songen i 1998. Teksten til den tidlegare versjonen av «Candle in the Wind», skriven av Bernie Taupin, var ei hyllest til Marilyn Monroe. Opningslinja frå 1973-versjonen var «Goodbye Norma Jeane, though I never knew you at all», og vart omskriven til «Goodbye England's rose, may you ever grow in our hearts.» Det meste av teksten vart omskriven for å tilpasse han hendingane kring livet og dødsfallet til Diana.
Bakgrunn
Den 31. august 1997 omkom Diana, prinsesse av Wales i ei bilulukke i Paris i Frankrike. Meldinga sjokkerte Elton John, sidan han og prinsessa hadde vore gode vener. Han hadde same sommaren mista ein annan nær ven, motedesigneren Gianni Versace, tidlegare på sommaren, og i gravferda hans vart John trøysta av Diana.
John vart som følgje av desse dødsfalla særs deprimert og for å takle dette valde han å skrive ei hyllest til Diana. Han tok kontakt med venen Bernie Taupin og bad han skrive ein tekst som minna om «Candle in the Wind». Taupin misforstod derimot og trudde han vart beden om å berre skrive om teksten til songen frå 1973 til ære for Diana. George Martin vart kontakta for å produsere songen.
John framførte berre «Candle in the Wind 1997» offentleg ein gong, i gravferda til Diana i Westminster Abbey den 6. september 1997. Sjølv om han framleis syng originalversjonen frå 1973, har han alltid avslått ønske om å framføre 1997-versjonen. Han nekta sjølv å spele versjonen under minnekonserten for Diana i juli 2007, og sa at han aldri kom til å spele songen att, med mindre ein av sønene til Diana bad han om det. Songen har aldri vorte gjeven ut på nokre samlealbum eller nokre av hans andre album, ikkje ein gong på hyllestalbumet til Diana frå 1997, Diana Princess of Wales: Tribute med artistar som Eric Clapton, Paul McCartney, Queen, Celine Dion og Rod Stewart.
Lister
Det var venta at «Candle in the Wind» kom til å debutere høgt på listene. Det vart den raskast seljande singelen nokon gong i Storbritannia og selde 658 000 eksemplar den første dagen han kom ut, og over 1,5 millionar eksemplar den første veka. Singelen vart verande på førsteplassen i fem veker, og selde til slutt 4,86 millionar eksemplar i Storbritannia og tok med det over den 13 år gamle rekorden til Band Aid sin «Do They Know It's Christmas?». Han vart kåra til den bestseljande singelen i Storbritannia nokon gong.
Singelen hadde liknande suksess i USA. Han kom ut 22. september 1997 og debuterte på toppen av Billboard 100 og selde den første veka 3,5 millionar eksemplar. Singelen låg heile 14 veker på toppen av singellista, som er rekord for ein mannleg soloartist. Som den mestseljande singelen i historia til Billboard history, og den einaste singelen som er sertifisert med diamantplate i USA, selde han her 11 millionar eksemplar. På verdsbasis selde singelen 33 millionar eksemplar, noko som i følgje estimat gjer han til den nest mest selde singelen gjennom tidene etter «White Christmas» av Bing Crosy. Salstala til sistnemnde er berre basert på estimat, men er rekna for å vere kring 50 millionar.
I Canada låg «Candle in the Wind 1997» heile tre år inne på Topp 20 og heile 46 veker samanhengande på førsteplassen. Dette er vorte forklart med at det generelt er få singlar tilgjengeleg for sal i Canada. I Tyskland vart singelen den åttande mest selde gjennom tidene. Singelen er òg den mestseljande i Australia, og låg der 6 veker på førsteplassen og 56 veker inne på Topp 100. I Finland vert singelen rekna som den bestseljande gjennom tidene.
Det er estimert at på det meste vart det seld nesten seks eksemplar av singelen i sekundet.
Halat Nuaim
Halat Nuaim (arabisk حالة نعيم) er ei øy i Bahrain. Han ligg utafor kysten av Muharraq, near byen Hidd. Øya har tradisjonelt vore busett av Al Nuaim-stamma, som ho er kalla opp etter.
Ob Passage
Ob Passage er eit sund mellom Khmary Island og Mabus Point på kysten av Antarktis. Det vart oppdaga av Den australasiatiske antarktisekspedisjonen (1911–14) under Mawson. Det vart kartlagd av den sovjetiske ekspedisjonen (1956), som namngav det etter skipet «Ob'».
Gjøvik Olympiske Fjellhall
Gjøvik Gjøvik Olympiske Fjellhall er ein ishall på Gjøvik som blei opna i hausten 1993, som den 29. ishallen i Noreg. Han blei bygd for å huse ishockey under OL på Lillehammer, og har etter det vore heimearena for ishockeyklubben Gjøvik Hockey. Både Storhamar Dragons, Vålerenga Ishockey, Manglerud Star Ishockey, Furuset Ishockey og Spektrum Flyers har spelt heimekampar i Gjøvik Olympiske Fjellhall.
Amwajøyane
Amwajøyane (arabisk جزر أمواج, Juzur Amwaj) er ei gruppe kunstige øyar i Persiabukta nordaust i Bahrain, nær kysten av øya Muharraq. Dei dekkjer kring 2,79 km².
Amwajøyane er eit pionerprosjekt i Bahrain og var den første øya som gav 100 % sjølveige til utlendingar som bur i kongedømet Bahrain. Øyane gjer òg at det blir fleire eigedomar ved sjøsida. Då infrastruktur som elektrisitet, vegar, vatn, klokakk og telesamband nyleg var ferdig, var øyane klare som bustadområde.
Det går ei vegfylling frå øyane over til hovudøya. Denne er kring 1,8 km lang. Andre anlegg er ein skule, eit universitet, eit sjukehus, ein bensinstasjon, ein temapark og eit område med restaurantar og kafear. Avstanden mellom den nye øya og Bahrain internasjonale lufthamn er berre 8 km.
Prosjektet vart utvikla av Ossis Property Developers til ein prislapp på 1,5 milliardar dollar. Amwajøyane vart utvikla i tre stadium.
Disney Channel Skandinavia
Disney Channel Skandinavia (eller Disney Channel) er ein fjernsynskanal for born, kringkastet i Noreg, Sverige, Danmark, Finland, Island, Estland, Latvia og Litauen.
Svelgen kapell
Arkitektar for bygget, som har sitjeplassar til 290 personar, var Claus og Johan Lindstrøm.
Kapellet er sparsamleg og enkelt innreida. Pengane som var innsamla over mange år vart mindre verd under inflasjonen på 1950-talet og byggenemda sleit med å få pengane til å rekkje. Det måtte skjerast ned på kostnadane, og planane om kjellar under bygget måtte sleppast. I staden skulle det byggjast eit bygg ved sidan av kapellet som skulle romme møtesal, men også det måtte dei gje opp. Til slutt vart det eit enkelt kapell med møterom, sakresti til presten, toalett og eit lite kjøken. Klokketårnet er reist på sida av kapellet og har bårehus nedst.
Kapellet høyrer til Midtgulen sokn i Nordfjord prosti. Fram til 1966 høyrde soknet til Bremanger prestegjeld, men vart då overført til Davik prestegjeld. Før kapellet kom sokna folk i området til Bremanger kyrkje då ho låg på Grotle, så til Frøya kyrkje, og sist til Midtgulen kyrkje.
Svelgen fekk eigen gravstad i 1995.
Disney Channel Tyskland
Disney Channel Tyskland (eller Disney Channel) er ein fjernsynskanal for born, kringkastet i Tyskland, Austerrike, Sveits og Liechtenstein.
Weißseespitze
Weißseespitze er ein 3 518 meter over havet høg fjelltopp i Ötztaleralpane, på grensa mellom den italienske provinsen Bolzano og det austerrikske forbundslandet Tirol.
Fjellet ligg ved vestenden av isbreen Gepatschferner og er for ein stor del bredekt. Mot nord stuper Weißseespitze i ein 500 meter høg bergvegg ned mot breen Weißseeferner og øvste delen av Kaunertal.
Skiferrøyrdrum
Skiferrøyrdrum (Ixobrychus sturmii) er ein av dei minste medlemmer av hegrefamilien, Ardeidae. Han er utbreidd i Afrika sør for Sahara.
Weißseespitze
I 1870 vart Franz Senn, V. Von Mayrl, J. Wanderer og føraren I. Schöpg dei fyrste til å nå toppen av Weißseespitze.
Rullebrett
Rullebrett, skeitebrett eller skateboard er eit smalt, avlangt brett med to par små hjul, nytta til å stå på i fart for å kome seg fram eller gjere ulike triks og hopp. Farta får rullebrettkøyraren ved å stå på brettet med eine foten og sparke frå med den andre, eller å køyre utfor bakkar av ulike slag. Det finst òg eigne baner for rullebrettkøyring, og det vert halde konkurransar, mellom anna noregsmeisterskap.
Skiferrøyrdrum
Skildring
Skiferrøyrdrum har kroppslengd i området 25-30 centimeter, og er saman med svartryggrøyrdrum (I. dubius) den minste i hegrefamilien, jamvel mindre enn dvergrøyrdrum (I. minutus). Vaksne individ er heilt mørk skifergrå på oversida, lys brungul på undersida med kraftig mørkegrå striper frå hals og nedover buken, og med eit markert svart strek frå nebbrota nedover strupen og brystet. Nebbet er mørkt, grønaktigt med svart spiss; beina og føtene gulaktig grøne, auga raudbrune; det fjørlause området mellom nebb og auge, og rundt auge er lyst blått til gulgrønt. Hofuglar er noko bleikare og meir raudleg i buken, juvenile er enda meir grålege, oversida kan ha bleike, gulbrune fjørkantar og undersida meir raudleg. Som andre i familien flyg skiferrøyrdrumar med sakte, stødige vengeslag, halsen kan nokon gonger vere utstrekt.
Rullebrett
Kjende kommunale innandørshallar for rullebrettkøyring finst i Bergen (Fysak ved Slettebakken haldeplass på Bybanen), i Drammen (Nøstedhallen på vegen mot Svelvik), i Bærum (Arena på Bekkestua) og i Oslo (Oslo Skatehall, Stavangergata 28 på Voldsløkka). Store friluftsanlegg finst på Månejordet i Larvik, på Koigen i Hamar, rett attmed jarnbanestasjonen i Gjøvik og Dyveke bru i Gamlebyen i Oslo. Frå 2016 er det òg ein innandørshall i eit tidlegare hamneskur, Skur 13, på Filipstad i Oslo. Elles finst det mange større og mindre anlegg og innandørsbaner fleire stader ikring i landet.
Skiferrøyrdrum
Skildring
Songen i hekketida er eit djupt 'hoo-hoo-hoo'. Når dei skremmast gjev dei eit høgt 'kvekk'.
Rullebrett
Forbodet i Noreg mot rullebrett
Det var totalforbod mot rullebrett i Noreg frå 7. september 1978 til 9. mai 1989. Forbodet var grunna i dei farane for å verte skada som rullebrettkøyrarar utsette seg for. I desse åra var Noreg det einaste landet i verda som hadde forbod mot å selje, kjøpe eller stå på rullebrett. Men det har synt seg at det ikkje er fleire alvorlege skader ved bruk av rullebrett enn det er i dei fleste andre idrettar.
Skiferrøyrdrum
Skildring
Utbreiingsområdet for arten er Afrika sør for Sahara, så langt nordvest som i grenseområdet Senegal-Mauritania. I sør lever dei i den nordaustlege delen av Sør-Afrika og i eit isolert område lengst sør mot Indiahavet. Elles har dei fråvere frå Sør-Afrika, frå store delar av Angola, Somalia, og dei finst heller ikkje på Madagaskar. Nokre få individ har vore funne som streiffuglar på Kapp Verde, Kanariøyane, St. Helena og Malta.
Skiferrøyrdrumar vil gøyme seg i takrøyrskog og i anna våte miljø med låg vegetasjon. Dei kan beite i mangrovar, på rismarker, i skogkledde område eller buskar med tett lauv langs breidder av elver, bekker, innsjøar og i sesongmessige overfløymde område.
Føda er vevkjerringar, sniglar, krabbar, insekt som vassbiller og grashopper, og små virveldyr som froskar og småfisk. Dei beitar mest om natta, men òg i dagslys, aleine eller i par.
Storleiken på populasjonen er ikkje estimert og er trudd å vere stabil. Arten har vore brukt i tradisjonell medisin i Nigeria og derfor ein jakta art der. Han er klassifisert som globalt livskraftig.
It's Too Late av Carole King
«It's Too Late» er ein song frå Carole King-albumet Tapestry frå 1971. Toni Stern skreiv teksten og King skreiv musikken. Han vart gjeven ut som singel i april 1971 og gjek til topps på Billboard Hot 100 og Adult Contemporary-lista. Salet vart seinare sertifisert til gullplate av RIAA. Billboard rangerte «It's Too Late» og den andre A-sida, «I Feel the Earth Move», til den tredje beste songen for 1971.
Musikk og tekst
Teksten skildra den ulastelige slutten på eit kjærleiksforhold. Musikkritikaren Dave Marsh såg implisitt feminisme fordi kvinna forlét mannen. Marsh noterte òg modenheita i temaet. Musikkritikaren Robert Christgau skreiv at «viss det er ein sannare song om å bryta opp enn 'It's Too Late', er ikkje verda (eller i det minste AM-radio) klar for det.» Marsh skildra melodien som Tin Pan Alley og arrangementet som ei kryssing mellom lett jazz og «L.A. studio-handverk.» Rolling Stone noterte at den «varme, alvorlege synginga» til King på songen fekk fram vemodet i songen. I følgje forfattaren James Perone, er kjensla av songen forsterka av det instrumentale arbeidet til Danny Kortchmar på gitar, Curtis Amy på saksofon og King på piano. Kortchmar og Amy har kvar sin instrumentalsolo. Cash Box skildra songen som «ein kjenslevar ballade med ein sterk rock under-beat.»
Toni Stern fortalde forfattaren Sheila Weller at ho skreiv teksten på ein enkelt dag, etter at kjærleiksforholdet hennar til James Taylor tok slutt. Innspelinga vann Grammyprisen for Årets singel i 1972, og songen er inkludert på lista til Rolling Stone over dei 500 beste songane gjennom tidene.
Lydspor
«It's Too Late» har vore brukt i Hollywood-filmar, inkludert Fandango (1985), The Lake House (2006) og Invincible (2006).
Gloria Estefan-versjonen
I 1995 gav den kubansk-amerikanske songaren og låtskrivaren Gloria Estefan ut sin versjon av «It's Too Late» som den tredje singelen (i USA) og den fjerde singelen totalt frå det fjerde studioalbumet hennar, Hold Me, Thrill Me, Kiss Me.
Mottaking
AllMusic-redaktøren Eddie Huffman skildra songen som eit «augneblikk av ekte patos» i meldinga si av Hold Me, Thrill Me, Kiss Me. Phil Shanklin i ReviewsRevues skreiv at «røysta til King har ikkje den same varmen som Estefan si.»
Andre versjonar
Songen er blitt spelt av:
Religiøse nasjonalsymbol
Religiøse nasjonalsymbol er utbreidde over heile verda, og finst på mange flagg og riksvåpen. Dei religiøse nasjonalsymbola kan vera gamle symbol som blir gjevne nasjonal tyding, eller vera valde for å symbolisera ein fleirtals- eller statsreligion. Kristne krossar og muslimsk stjerne og halvmåne er vanlege slike symbol, men det finst mange andre variantar. Nokre kristne land bruker symbol særskilt knytte til ein nasjonal vernehelgen, som den heilage Jørgen, som òg vert kalla sankt Georg.